
Датум: 4.11.2026. године
Број: 01-1/4385
На основу члана 27, став 1, тачка 1,  Закона о јавним набавкама („Сл. гласник РС” бр. 91/2019  и 92/2023), а због обезбеђивања основних начела јавних набавки и закључења уговора, Факултет инжењерских наука Универзитета у Крагујевцу, дана 04.11.2026. објављује:

ПОЗИВ ЗА ПОДНОШЕЊЕ ПОНУДА

1. Назив наручиоца: Факултет инжењерских наука Универзитета у Крагујевцу

2. Адреса наручиоца: Сестре Јањић бр. 6, 34000 Крагујевац

3. Интернет страница наручиоца: https://www.fin.kg.ac.rs/sr/
4. Опис предмета јавне набавке: Предмет набавке је набавка услуга  – Услуге екстерне ревизије пројекта PROMINENT
Шифра из општег речника: 
ЦПВ: 79212100-4 услуге финансијске ревизије

5. Процењена вредност набавке је 517.430,00 динара са ПДВ-ом и набавка је предвиђена планом јавних набавки за 2026. годину
6. Критеријум за доделу уговора: "најнижа понуђена цена"
7. Начин подношења понуда и рок за подношење понуда: Благовременим ће се сматрати све понуде које стигну на адресу наручиоца - Факултет инжењерских наука, Сестре Јањић 6, Крагујевац до 19.11.2026 године до 12.00 часова. 

Понуде се подносе на адресу наручиоца у запечаћеној коверти, са назнаком на омотници - Понуда за набавку услуга – Услуге екстерне ревизије пројекта PROMINENT. На полеђини коверте обавезно навести назив, адресу и број телефона понуђача. Понуда се доставља на српском језику са ценама израженим у динарима.

8. Начин, место и време отварања понуда: Јавно отварање понуда обавиће се 19.11.2026 у 12.15 часова у просторијама наручиоца у канцеларији Д-13/2. 

9. Лица задужена за контакт: Петровић Марија, тел. 034/330-196, e-mail: marija.brkic@fink.rs
10. Техничка спецификација за услуге и Образац структуре цене који треба попунити налази се у наставку позива. Попуњен образац структуре цене је потребно доставити на адресу наручиоца до датума отварања понуда.
ТЕХНИЧКА СПЕЦИФИКАЦИЈА -  Услуге екстерне ревизије пројекта
Предмет јавне набавке су услуге – Услуге екстерне ревизије пројекта PROMINENT, који се финансира у оквиру програма ПРИЗМА Фонда за науку Републике Србије.

Период реализације пројекта: од 01.01.2024. до 31.12.2026. године.
Укупан буџет пројекта: 33.524.412,71 динара.
Носилац пројекта: Факултет инжењерских наука Универзитета у Крагујевцу.
Учесник пројекта: Институт за информационе технологије Крагујевац.
Екстерна ревизија спроводи се на нивоу целокупног пројекта и обухвата ревизију пројектне документације и финансијског управљања пројектом на нивоу свих научноистраживачких организација (НИО) које учествују у реализацији пројекта.

Ревизија обухвата увид у административну и финансијску документацију насталу током целокупног периода реализације пројекта, као и проверу финансијског извештавања о утрошку пројектних средстава, у складу са:

· Уговором о финансирању пројекта, 
· одобреним буџетом и правилима програма ПРИЗМА Фонда за науку Републике Србије, 
· Кодексом етике за професионалне рачуноводствене експерте IFAC, 
· и осталим важећим прописима Републике Србије о рачуноводству и ревизији.

Ревизија мора бити спроведена у складу са Међународним стандардом ревизије 805 (МСР 805).
За обављање послова екстерне ревизије неопходно је ангажовање лиценцираног овлашћеног ревизора који поседује важећу лиценцу за обављање ревизорских послова, у складу са Законом о ревизији Републике Србије. Као саставни део своје понуде понуђач доставља фотокопију лиценце, као и потврду да је члан Коморе овлашћених ревизора.
Изабрани понуђач је дужан да сачини и достави јединствен ревизорски извештај за целокупан пројекат, са налазом и мишљењем овлашћеног ревизора, који се доставља Фонду за науку Републике Србије уз Завршни извештај пројекта.

Рок за достављање ревизорског извештаја је најкасније до 20.01.2027. године.

Авансно плаћање је искључено. Плаћање је након завршетка уговорених услуга у року од 15 дана.

Укупна цена мора да садржи све основне елементе:

1. У колони 2 – уписати укупну цену без ПДВ-а.

2. У колони 3 – уписати укупну цену са ПДВ-ом
У ___________________        


                                      Понуђач

          М. П.  

Дана:   ___________

                                                            _________________________

